Turkiy xalqlar Turkiy tillarda soʻzlashuvchi, shimoliy va markaziy Yevroosiyoda yashovchi xalqlar guruhidir. Bu xalqlar u yoki bu darajada [image: image1.jpg]

qlar tayinli bir irqqa tegishli emas, ularni bogʻlovchi unsur asosan tildir.

Turkiy xalqlar Yevropa Ittifoqi (Fransiya, Buyuk Britaniya va Olmoniyasiz)
5 million

20.000.000

Turkiylar Dini
Asosan Islom (koʻpchilik Sunniylik mazhabi), shuningdek (Shia mazhabilar, qolganlar Tangrichilik, xristian, buddist, shamanizm, lamaizm va boshqa dinlarga eʼtiqod qiluvchilardir.

Tarixi
Tahrirlash

Turk, turkiylar — jahondagi eng qadimgi va yirik etnoslardan birining nomi. Soʻnggi davrda jahon olimlari, jumladan, oʻzbek olimlari tomonidan amalga oshirilgan tadqiqotlar natijasida va qadimgi Xitoy manbalaridagi maʼlumotlarga koʻra, ushbu atama bundan 3,5—4 ming yil muqaddam rayemsimon iyerogliflar bilan yozilgan bitiklarda "tiyek" va "tiauk" shaklida uchraydi. Turk soʻzi baquvvat, barkamol, odillik kabi maʼnolarni anglatadi, degan fikrlar mavjud. Qadimgi Xitoy manbalarida turklar qiyofasi chuqur koʻzli, qirra burunli, basavlat va sersoch deb koʻrsatiladi.

Bir necha ming yilliklar davomida turkiy qabilalar koʻp marta birlashgan va parchalanganligi tufayli ularning qabilaviy tarkibi oʻzgarib turgan.

Mil. av 2-asrdan — mil. 3-asrgacha boʻlgan davrda turklar Hun xoqonligi tarkibida boʻlganligi sababli Xitoy manbalarida shyunnu, hunnu deb ham atalgan. Mazkur xoqonlik yemirilgandan keyingi 300 yilga yaqin davr davomida xitoylar turklarni tiyekle (zamonaviy tilda tele) deb atashgan.

6-asrda turklarda boʻlgan Ashina avlodi kuchayib, Turk xoqonligi barpo etgan. Xitoy manbalariga koʻra, 9-asrda tilga olinadigan turk qabilalari 58 ta nom bilan ajratilgan. Shulardan 22 tasi uygʻur (ittifoqchilar) deb nomlangan. Uygʻur xoqonligi tugatilganidan soʻng bularning katta bir qismi Turkiston hududida joylashgan (qarang Turk). Turkiya olimlari asarlarida turk qabilasi koʻkturk deb xam ataladi. Tadqiqotlarga koʻra, koʻkturk soʻzi tangriga, yaʼni osmonga ishongan turklar, balandlik turklari, koʻk boʻri totemi boʻlgan turklar kabi maʼnolarni anglatgan. Markaziy Osiyoda turk toponim, etnonim, gidronim sifatida koʻplab [image: image4.jpg]Turkiy aholi soni taxminan 200-250 million

uchraydi.

2004 yili AQShda Ogayo Davlat Universitetining tarix fakulteti professori Karter Von Findlining (Carter Vaughn Findley) “Turklar jahon tarixida” degan kitobi chiqqan. Kitobda turkiy xalqlar tarixi, madaniyatlari va o’zaro aloqalari keng yoritilgan. 

Professor Findli mazkur kitobni besh yil davomida yozgan. Uning fikricha, dunyo sivilizatsiyasiga ulkan hissa qo’shgan turk xalqlarining tarixi haqida uncha ko’p kitob yozilmagan. Kitobning deyarli 70 foizi Anatoliya turklarining tarixi haqidadir. Biroq Markaziy Osiyoda biron-marta bo’lmagan professor Markaziy Osiyo turkiy xalqlari tarixiga ham e’tibor qaratgan. Tarixchi olimning aytishicha, bugungi kunda turkiy xalqlar o’zlarini bir guruhga aloqador deb hisoblashmaydi.

"Qizig’i shundaki," deydi olim, "jahondagi boshqa yirik etnik guruhlardan farqli o’laroq, turkiy xalqlar o’zaro birlik hisiga ega emaslar. Ular o’zlarini keng ma’noda turk millati emas, balki o’zlari yashayotgan har bir turkiy davlat millati doirasida ko’radilar. Shuning uchun bo’lsa kerak, ba’zilar turkiy xalqlar bir-biriga juda yaqin degan iboraga qo’shilmaydi."

Professor Findli nazarida, bunga asosiy sabab – turklarning turli ildizlarga ega ekanidir.

"Bugungi Turkiyani olib qarasangiz, kim sof turk, qaysi turklarning qoni sof degan tortishuvlar jamiyatda yo’q emas," deydi Findli. "Biroq tarixga nazar tashlasangiz, turk deb tanilgan bir guruhning barcha a’zolari ham bir qondan bo’lmagan. Keyinchalik esa “turk” nomi boshqaruvlari ostiga o’tgan odamlarga ham berilgan. Masalan, qadimgi Orxon yozuvini tahlil qilsangiz, undagi barcha so’zlar ham turkiy emas. Yoki ilk turk zodagonlarining lavozimlarini oling. Ularning nomlanishi ham tarixan turkiy bo’lmagan. Turklarning tashqi qiyofasi ham bir-biridan farq qiladi. Arxeologik qazilmalar ham ularning tarixan bir-biriga o’xshamaganini isbotlagan. Sharqiy Turkistonni olsangiz, u yerdagi ba’zi turklar Markaziy Osiyo xalqlariga o’xshamasdan ko’proq G’arbiy Yevropacha qiyofaga ega."

Shuning uchun, deydi amerikalik olim, kimning sof turk ekani to’g’risidagi savolga aniq javob yo’q.

Findli Sovet Ittifoqi qulaganidan so’ng Markaziy Osiyo va Kavkazda turkiy respublikalardagi tarixni qayta yozish yoki uni o’zgartirish jarayoniga ham o’z munosabatini bildirdi.

"Har bir millat, har bir madaniyat mana shunday tarixiy bosqichdan o’tadi," deb tushuntiradi Findli. "O’sha respublikalardagi yosh avlod ulg’aygach, bunday jarayonlarga tanqidiy ko’z bilan qaraydi. 1930 yillarda tarixning Turk respublikasida qayta yozilishini, masalan, bugungi avlod Turklari olqishlamaydilar. Vaqt o’tishi bilan Markaziy Osiyoda ham odamlar tarixning qayta yozilganini yangi siyosiy va madaniy jarayonlarga va o’zgarishlarga moslashuv sifatidagi ehtiyoj deb qabul qiladilar."

Professor Findliga ko’ra, kitobning turk tiliga tarjimasi deyarli yakunlangan. Uning umid qilishicha, kitobning boshqa turkiy tillarga ham tarjima qilinishi uning mazmunini Markaziy Osiyo davlatlariga yetkazishda katta hissa qo’shgan bo’lardi.(web info!)

Turkiy halqlarning kelib chiqishi va makoniga doir ba’zi mulohazalar

 Post Views: 1 500

Turkiy xalqlarning etnogenezi tushunchasi xronologik, hududiy va ayrim etnoslarga bo‘linish dinamikasi nuqtai nazaridan bugun yaxlit ilmiy muammo holatidan kengroq ma’no kasb etmoqda. Binobarin, turkiy xalqlar tarixiy ildizlari tutash o‘nlab etnik tarmoqlardan tashkil topganki, ularning har biri alohida etnogenetik masalani tashkil qiladi. Lekin shunga qaramay muammoning qadimiy asoslari haqida gap ketganda, ilk mushtarak davrni chuqurroq tadqiq etish zarurati dolzarbligicha qolmoqda.

Avvalo, biror xalqning kelib chiqishi haqida fikr yuritganda fanda o‘rnashib qolgan umumturkiy, umumeroniy, umumslavyan, umumariy, xind-yevropa umumiyligi, oltoy xalqlari umumiyligi (общетюркский, обще-иранский, алтайская общность) singari farazlar yashashga qanchalik haqli ekanini o‘ylab ko‘rish lozim. Bordi-yu, shu kabi umumlashma tasavvurlar fanda amal qilar ekan, genezis masalasida aniq xulosalar uchun yetarli asos yo‘qligi tufayli shartli ravishdagina ulardan foydalanish mumkindir. Zero, bizningcha, etnik jarayonlarda qachonlardir birdan bir, yagona yadro, umum birlik hech qachon bo‘lgan emas. Etnik birlik tuyg‘usi ko‘p ming yillik jarayon oqibatidir. Qadimiy negizning o‘zidayoq urug‘ va qabilalarning o‘zaro muloqoti, iqtisodiy-ijtimoiy manfaatlari, hududiy vosita orqali yaqinlasha borgan. Bu esa etnik mansublik tuyg‘usining bosh omilidir. Shu jarayon ko‘p hollarda yetakchi (dominant) etnik birlik, ya’ni iqtisodiy-ijtimoiy etnik guruh atrofiga unga tobe guruhlarni yig‘ish salohiyatiga ega bo‘lgan. Natijada etnik umumiylikning ijtimoiy asosi vujudga kela boshlagan.

Turkiy xalqlar etnogenezini yuqoridagi kabi Oltoy birligi davriga bog‘lash Xitoy manbalarida turk-turkyut-tukyu kabi atalgan etnik konsolidatsiya xodisasining makonini Xitoyga nisbatan shimoli-g‘arbda joylashgan Oltoy tog‘lari etagi bilan aloqador ko‘rsatilishidan tug‘ilgan. Bunday qarash turkiy xalqlarning qadimiy asl makonlari haqidagi tasavvurni juda tor qilib ko‘rsatadi. Gap shundaki, qadimgi Xitoy Oltoydagi tarixiy vaziyatlar bilan yaqinroq tanish bo‘lgan. Shu bilan barobar miloddan avvalgi I ming yillikdayoq O‘rta Osiyo, Volga bo‘yi, Don Kuban, havzalari, Shimoliy Kavkaz, Janubiy rus cho‘llari – to Dunaygacha ulkan xududlarda kechgan etnik jarayonlardan bexabar edi. Xatto turklar – turkyutlar, tu-kyu atamalari bilan Xitoy milodiy V asrdagina tanishgan va va ularni o‘zi uchun shimoldan havf solib turuvchi kuch sifatida qaragan.

Shunday qilib, Xitoy manbalari Ashina urug‘ining Oltoy etaklarida paydo bo‘lishi bilan bog‘liq holda turk-tukyu atamasini birinchi marta V asrda tilga oladi. Bu haqda A.Malikov Ashina urug‘i Oltoyga kelmasidan burun o‘zini turk deb atamas edi, deb ta’kidlaydi. Shundan xulosa qilib, turk atamasi Ashina paydo bo‘lishidan avvalroq Oltoyda mavjud bo‘lgan, deyish mumkin. Bu atama Ashina urug‘i tomonidan o‘zlashtirilgan. Demak, Oltoy mintaqasida V asrdan avval turkiy muhit hukmron bo‘lgan.

Turkiy etnik jarayonlarni Ashinaning yuksalishi bilan bog‘liq tasavvur etish noto‘g‘ri xulosalarga sabab bo‘ladi. Bunday qarash minglab chaqirim g‘arbga tomon davomiy turkiy etnik jarayonlarni, shu jumladan, O‘rta Osiyodagi qadimiy turkiy substratni e’tiborga olmaslikka olib keladi. Natijada, turkiy xalqlarni yashab turgan o‘z makoniga sharqdan kirib kelgan qilib ko‘rsatish uchun asos yaratishga urinib kelingan.

Turk atamasining ma’nosiga doir turli farazlar, talqinlar, etimologik izlanishlar ma’lum. Ular orasida turk atamasini Avestaninig «tur» lari bilan bog‘liq – K qo‘shimchasini ko‘plik qo‘shimchasi deb tushuntirish alohida ajralib turadi. Masalan, D.Ye. Yeremeyev, A.N. Kononovning fikrini rivojlantirib, turk so‘zini tyur-k deb ikkiga bo‘ladi. –K qo‘shimchasini esa –g‘un, -kun qo‘shimchalaridan qisqargan, deydi. Ammo bu fikrga qo‘shilish qiyin. Chunki –g‘un, -kun shakllaridan – k –ga qisqarishni tarixiy-fonetik tushuntirish qiyin. Bizningcha turk so‘zini chindan ham tur+k qismlariga ajratish mumkin. Lekin morfematik jihatdan tur= o‘zak qismi aslida negiz bo‘lib tu= o‘zagidan – r+k qo‘shilib hosil bo‘lgan sifatdosh shaklidir. Bu so‘z lug‘aviy ma’noda «turuvchi» bo‘lib, o‘ziga ishonchli, kuchli, qudratli kabi talqiniy ma’nolar yoyilmasiga asosdir. Fikrimizni tu- o‘zagidan fe’l negizlari yasalish qatori – tu-t, tu-z, tu-y, tu-g‘ so‘zlari bilan izohlash mumkin.

Shu munosabat bilan turk so‘zini izohlash uchun keltirilgan boshqa fikrlarga ham to‘xtab o‘tish joizdir. Masalan, A.N.Kononov turk so‘zini to‘r so‘zi bilan bog‘lab «hurmatga sazovorlar uchun yuqoridagi o‘rin», «o‘choq oldidagi hurmatga loyiq joy», «qonun, qoida, odat» kabi talqin qiladi. Bu fikrni D.Aytmuratov qo‘llab quvvatlagan. I.V.Rak esa, turk so‘zini xind-yevropa til umumiyligi bilan bog‘lab yovvoyi «xo‘kiz-tur» orqali izohlaydi. V.P. Yaylenko Yenisey ketlari tilida turk so‘zi «toza, pokiza» deb tushuntiradi. Bu kabi talqinlarda ilmiy asoslanganlikdan ko‘ra faraziy yondashuv ta’siri ko‘proq ko‘rinadi.

M. Ishoqov (Toshkent Davlat Sharqshunoslik instituti)

Milodiy eraning VI asr o‘rtalaridan boshlab Markaziy Osiyo jumladan, O‘rta Osiyoda buyuk turk imperiyasining xukmronligi boshlanadi. Bu davrda paydo bo‘lgan siyosiy holat ba’zi bir o‘zgarishlar bilan arablar kelguniga qadar davom etadi. Bu davrda O‘rta Osiyo hududlarida siyosiy barqororlik vujudga kelib, joylarda iqtisodiy va madaniy taraqqiyotga keng yo‘l ochiladi.

Arablargacha So‘g‘d, Toxaristan, Ustrushona, Choch va Farg‘ona hududlarida mustaqil davlatlar mavjud bo‘lib, siyosiy hokimiyat asosan turkiy xalq vakillari qo‘lida bo‘lgan. Lekin, iqtisodiy va ijtimoiy hayot odamlarning tili, diniy e’tiqodlaridan qat’iy nazar ularning o‘zaro tengligi va hamkorligi asosida tashkil etilgan edi. Xususiy mulkchilik davlat va ijtimoiy mulklar qatorida davlat himoyasida bo‘lgan. Bu esa joylarda iqtisodiy yuksalishni tezlashtiradi va davlatlar qudratini oshiradi. Bu davrda O‘rta Osiyo viloyatlarida asosan ko‘p xudolilik hukm surgan. Bu borada uzoq-yaqindan kelgan elchilar, savdogarlar, sayohatchilar tili va diniy e’tiqodlaridan qat’iy nazar mahalliy xalq yoki davlat tashkilotlari tomonidan hech qanday to‘siqlarga uchramagan. Tarixiy manbalarning habar berishicha, tili va diniy qarashlari har xil bo‘lgan xalqlar bir shaharda yonma-yon yashashi, qiz olib, qiz berishi oddiy bir hol bo‘lgan.

Bu borada Mug‘ tog‘idan topilgan hujjatlar orasida So‘g‘d tilida yozilgan № 3 hamda № 4 raqamli hujjatlar diqqatga sazovordir (Livshits). Bu hujjatlarda So‘g‘d qizi Dugdonachi turk yigiti Utteginga turmushga chiqish holati aks ettirilgan. Bu kelishuv qog‘ozi tenglik va ittifoq asosida yozilgan bo‘lib, agarda ularni turmushi kelajakda buzilsa, unda yigit qizni hech qanday kamsitmagan holda o‘z ota-onasiga qaytarib berishi shart bo‘lgan.

Qadimgi So‘g‘d hududidagi Afrosiyob va Pandjikent harobalaridan topilgan devoriy rasmlar ham bu masalani oydinlashtirishda katta yordam beradi. Afrosiyobdagi VII asrga oid saroy qoldiqlaridan va Pandjikentdagi saroy tipidagi monumental uy qoldiqlaridan topilgan devorga chizilgan rasmlar O‘rta Osiyo xalqlarining etnogeografiyasi xaqida boy materiallar beradi. Bu devoriy rasmlarni habar berishicha VII-VIII asrni boshlarida So‘g‘d hududida turkiy xalqlarning o‘rni va roli sug‘diylardan kam bo‘lmagan. Masalan, Pandjikent devoriy rasmlaridagi turkiy xalqlar qiyofasi so‘g‘diylarga nisbatan ko‘proq foizni tashkil qiladi. Antropologik nuqtai-nazardan qaraganda devoriy rasmlardagi turkiy odamlar Yevropa tipida O‘rta Osiyo ikki daryo oralig‘i xalqlari guruhlariga kiradi.

Shu munosabat bilan turk so‘zini izohlash uchun keltirilgan boshqa fikrlarga ham to‘xtab o‘tish joizdir. Masalan, A.N.Kononov turk so‘zini to‘r so‘zi bilan bog‘lab «hurmatga sazovorlar uchun yuqoridagi o‘rin», «o‘choq oldidagi hurmatga loyiq joy», «qonun, qoida, odat» kabi talqin qiladi. Bu fikrni D.Aytmuratov qo‘llab quvvatlagan. I.V.Rak esa, turk so‘zini xind-yevropa til umumiyligi bilan bog‘lab yovvoyi «xo‘kiz-tur» orqali izohlaydi. V.P. Yaylenko Yenisey ketlari tilida turk so‘zi «toza, pokiza» deb tushuntiradi. Bu kabi talqinlarda ilmiy asoslanganlikdan ko‘ra faraziy yondashuv ta’siri ko‘proq ko‘rinadi.

M. Ishoqov (Toshkent Davlat Sharqshunoslik instituti)

